धूमधाम से मनाया क्रिसमस-डे
जिंगलबेल जिंगल बेल जिंगल आल वे, सांता क्लॉज इज कमिंग अलोन राइडिंग ऑन स्लेज…शुक्रवार को शहर क्रिसमस के रंग में रंगा रहा। लोगों ने चर्च में जाकर प्रभु ईसा मसीह के सामने कैंडल जलाकर प्रार्थना की। चर्च के पादरी ने उन्हें प्रभु यीशु के धरती पर अवतरण लेने उनके उद्देश्यों के बारे में बताया। सांता क्लॉज ने बच्चों में गिफ्ट बांटे। खूब मौज-मस्ती की। क्रिसमस ट्री को आकर्षक ढंग से सजाया गया। हर वर्ग हर घर में क्रिसमस की खुशी मनाई गई। बच्चे सांता क्लॉज की ड्रेस में सज-धजकर दिखाई दिए। क्रिसमस के उपलक्ष्य में शहर में जगह-जगह कार्यक्रमों को आयोजन किया गया।
सेक्टर-37 शेमराक बड्स स्कूल में आयोजित क्रिसमस फिस्टा का रंगारंग कार्यक्रमों के साथ समापन हो गया। इस अवसर पर बच्चों ने बेहतरीन रंगारंग कार्यक्रम और प्रभु ईसा मसीह पर एक लघुनाटिका पेश कर दर्शकों का मन जीत लिया। इस अवसर पर शेमरॉक बड्स स्कूल की इंचार्ज सुषमा मल्होत्रा ने कहा कि 21 से 25 दिसंबर तक चले इस पांच दिवसीय क्रिसमस फिस्टा में स्कूल में विभिन्न प्रकार के ज्ञानवर्धक प्रतियोगिताओं का आयोजन किया गया इसमें क्ले मॉडलिंग, चित्रकला, क्रिसमस ट्री डेकोरेशन, फैंसी ड्रेस, केक कटिंग शामिल थे। स्कूल की डायरेक्टर डा. बी अरोड़ा ने कहा कि क्रिसमस उम्मीदों खुशियों का त्यौहार है। इसे मिलजुल कर मनाना चाहिए।
अक्षमबच्चों ने मनाया क्रिसमस
सोहनारोड संजय कालोनी स्थित चेतना वेलफेयर सोसायटी के प्रांगण में क्रिसमस धूमधाम से मनाया गया। स्कूल के अक्षम एवं कमजोर वर्ग बच्चों द्वारा देशभक्ति, नारी शक्ति एवं मित्रता पर आधारित मनमोहक सांस्कृतिक कार्यक्रम प्रस्तुत किए। संस्था के संस्थापक डा. नागपाल एवं रितिक शर्मा ने सांता क्लॉज बनकर बच्चों के साथ खूब धमाल किया टॉफी, उपहार आदि बांटे। कार्यक्रम के मुख्य अतिथि उद्यमी एवं समाजसेवी आईसी सिंगल ने बच्चों को मिठाई बांटी। क्रिसमस की शुभकामनाएं देते हुए बच्चों को सांस्कृतिक कार्यक्रम करने वाले को राशि द्वारा पुरस्कृत किया। संस्था के संयोजक एवं संरक्षक समाजसेवी आरडी शर्मा ने कहा कि आज के परीपेक्ष्य में ईसा मसीह द्वारा दिया गया भाईचारा, प्यार-स्नेह सौहार्द के संदेश को अपने जीवन में लाएं और सकारात्मक सोच द्वारा समाज एवं देश के विकास में सहयोग दें। संस्था की अध्यक्ष रेखा शर्मा ने मंच संचालन करते हुए बच्चों और उनके अभिभावकों को ईसा मसीह के जीवन के बारे में बताया।
सभी ने कहा हैप्पी क्रिसमस
क्रिसमसपर गिरजाघर, मॉल्स, रेस्टोरेंटों को सजाया गया। छुट्टी के दिन लोगों ने मौज-मस्ती कर क्रिसमस का पूरा लुत्फ उठाया। खरीदारी के लिए बाजारों में लोगों की भी खासी भीड़ रही। सभी ने एक-दूसरे को गले मिलकर क्रिसमस की बधाइयां दीं। क्रिसमस केक काटा और खूब मौज-मस्ती की। क्रिसमस के मौके पर सांता क्लॉज ने घर-घर जाकर गिफ्ट बांटे। अचानक से घर पहुंचकर सांता ने सबको हैरान कर दिया। प्रभु यीशु की याद में सांता ने गीत गाया और बच्चों के साथ डांस किया।
एनएच-5 स्थित शांति निवास चर्च क्रिसमस के गीतों से गुंजायमान हो गया। छोटे हो या बड़े सभी ने एक दूसरे को मैरी क्रिसमस कहा। इस मौके पर चर्च के पास्टर एरिक डेनियल ने कहा कि आज का दिन हम सभी के लिए काफी महत्व रखता है, क्योंकि आज यीशु ने जन्म लिया। सभी को प्रभु यीशु के बताए हुए मार्गों पर चलते हुए अपने जीवन को सफल बनाना चाहिए। प्रभु यीशु ने सदैव सच्चाई को गले लगाते हुए दूसरों की सेवा की। सेवा करते हुए उन्हें सूली पर भी चढ़ाया गया, लेकिन उन्होंने दूसरों के दुखों को अपना बनाकर जो मिसाल कायम की। इस संसार में हम सभी को इसलिए भेजा गया ताकि हम एक-दूसरे के लिए जिएं कि अपने लिए। जो व्यक्ति दूसरों के लिए जीता है, उसका जीवन सदैव अच्छा एवं सुखद होता है। इस मौके पर चर्च के बच्चों ने लघु नाटिका एवं गीत प्रस्तुत किए।
फरीदाबाद. क्रिसमसके अवसर पर शान्ति निवास चर्च में प्रर्थना करते हुए।
फरीदाबाद. क्रिसमसके अवसर पर सेंट जोसफ चर्च में प्रार्थना करते लोग।
फरीदाबाद. सेंटजोसफ चर्च में बाईबल का संदेश सुनाते फादर।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva awa_Deva